बाबु एडभेन्चरका मुख्य प्रशिक्षक सानोबाबु सुनुवारका अनुसार एक्युरेसीमामा प्रतिस्पर्धी खेलाडीले तोकिएको बिन्दुमा अवतरण गर्नुपर्नेछ । पोखरामा एक्युरेसी प्रतियोगिता हुँदा सराङकोटबाट उडेका पाइलटले भुइँमा राखिएको अण्डा फुटाउनुपर्ने गरी प्रतिस्पर्धा हुन्थ्यो । ‘अण्डा फुटाउनुको अर्थ तोकिएको बिन्दुमा अवतरण गर्नुपर्छ भन्ने हो । दायाँबायाँ गर्यो भने अंक बढी पाउँछ, त्यो राम्रो मानिन्न,’ उनले भने, ‘जसले तोकिएको बिन्दुमा अतवरण गर्छ, उसैले उपाधि पाउने हो । बढी अंक पाएर जित्ने होइन, कम अंक पाउनेले जित्छ।’
